Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 1. számú melléklet a 25/2009. (V. 27.) OKM rendelethez
Paragraph Index: 169

7. A nem magyar anyanyelvű tanuló ismerjen meg alapvető nyelvtanulási és nyelvhasználati stratégiákat, és ezeket részben tanári segítséggel, részben önállóan kezdje alkalmazni: – legyen képes értelmezni a számára csak részleges jelentéssel bíró információkat, ezáltal is csökkentve az idegen nyelvi input miatt keletkezett bizonytalanságot; – legyen képes összekapcsolni a magyar mint idegen nyelvi órákon tanultakat és a világban szerzett ismereteit, és alkalmazni ezeket az élet más területein; – egyre inkább törekedjen a magyar mint idegen nyelvi órákon megszerzett nyelvtudását a szaktárgyi órákon is gyarapítani; – egyre nagyobb tudatossággal legyen képes kezelni a nyelvtanulási folyamatot és benne saját szerepét, erősségeit, céljait; – egyre inkább törekedjen a magyar nyelvű könyvek, magazinok, DVD, videó által nyújtott ismeretek befogadására és azok felhasználására, ezzel is támogatva a nyelvtanulási folyamat sikerességét; – legyen képes az információs társadalom technológiáinak (IST) felhasználására, ezáltal is támogatva nyelvtanulási folyamatának sikerességét és a hatékony, önálló tanulás kifejlődését; – legyen képes felismerni, hogy a tanulási folyamat során nemcsak a tanár és egy-egy tanuló között jöhet létre interakció, hanem a tanulók között is, így a tanulók egymástól is sokat tanulhatnak. 4.2. NYELVI FEJLESZTÉSI CÉLOK A nyelvi fejlesztés célja a nem magyar anyanyelvű tanulók kommunikatív nyelvhasználati képességének a kialakítása és fejlesztése. Ezen kívül fontos cél a nyelv eszközként, saját célokra való használata, a tanultak kreatív, a tanulók egyéni környezete, érdeklődése szerinti alkalmazása. Specifikus cél a nem magyar anyanyelvű tanulók esetében, hogy olyan magyar mint idegen nyelvi tudásra tegyenek szert, amellyel biztosan be tudnak illeszkedni a magyar nyelvű oktatási rendszerbe és a magyar társadalomba: – legyen képes az alapszókincs elsajátítására, ezzel is elősegítve integrálódását a magyar nyelvű oktatási rendszerbe; – legyen képes az alapvető grammatikai ismerek megszerzésére magyar mint idegen nyelvből; – fokozatosan törekedjen a magyar nyelven való alapvető kommunikációra; – legyen képes a mindennapi beszédhelyzetek megértésére; – legyen képes a mindennapi beszédhelyzetekre reagálni; – fokozatosan jusson el az összefüggő beszédig. 2009/72. szám KER A1 szint Fejlesztési terület Kiemelten fontos kompetenciák Ajánlott nyelvi tevékenységek Interakció Alapvető közvetlen szükségleteinek kielégítése céljából tud egyszerű közléseket tenni, felszólítani, interakcióban részt venni. – Röviden, egyszerűen útba tud igazítani. – Másoktól dolgokat tud kérni. – Rövid, egyszerű instrukciókat tud adni. – Tud számokat, mennyiségeket, költségeket és időt kezelni. – Be tud mutatkozni és be tud mutatni másokat. – Tud üdvözölni, alapvető udvariassági formulákat használni, azokra reagálni. – Képes alapvető személyes információkat cserélni. – Egyszerű kompenzációs stratégiákat tud használni, hogy megértesse magát, ill. megértse beszédpartnerét. – Gesztusokat, mimikát célszerűen használ. – A jelentés tisztázását röviden kérni tudja. Betanult szerepet játszik el változatlanul és/vagy kis változtatással. – Csoportos, páros felkészülés után interakcióban vesz részt. – Felkészülés után váratlan elem megjelenésével interakcióban vesz részt. – Információcsere érdekében interakcióban vesz részt. BESZÉD Összefüggő beszéd – Leírást tud adni saját magáról, lakóhelyéről. – Létre tud hozni emberekkel, helyekkel kapcsolatos egyszerű, többnyire különálló fordulatokat. – Egyszerű mondatokkal egyszerűen le tudja írni vagy be tudja mutatni az embereket, az élet- és iskolai körülményeket, a napirendet, a kedvelt és nem kedvelt dolgokat stb. – Egyszerű szavakkal leírást tud adni emberekről, helyekről, tárgyakról. Beszédértés SZÖVEG-ÉRTÉS Olvasás – Követni tudja a nagyon lassú és tiszta kiejtésű beszédet, amikor a jelentés megértéséhez hosszú szünetek állnak rendelkezésre. – Meg tudja érteni a hozzá intézett gondosan és lassan megfogalmazott instrukciókat, és követni tud rövid, egyszerű útbaigazításokat. – Egyes fordulatokra lebontva meg tud érteni nagyon rövid, egyszerű szövegeket, ismerős nevek, szavak és alapvető fordulatok felismerésével és szükség szerinti újraolvasással. – Egyszerű feliratokon a leggyakrabban előforduló mindennapi helyzetekben felismer ismerős neveket, szavakat és nagyon alapvető fordulatokat. – Általában meg tudja állapítani a körülötte zajló beszélgetés témáját, amennyiben lassan és világosan beszélnek. – Meg tudja érteni a legfontosabb témákkal kapcsolatos fordulatokat és kifejezéseket, amennyiben a beszéd világos és lassú. – Fogalmat tud alkotni egyszerűbb információs anyagok és rövid, egyszerű leírások tartalmáról, különösen akkor, ha kép is van hozzá. ÍRÁS Írásbeli szövegalkotás – Tud személyes adatokat kérni vagy megadni írásos formában. – Le tud írni számokat és dátumokat, le tudja írni saját nevét, nemzetiségét, címét, korát, születési idejét, stb. – Követni tud egyszerű, rövid, írásos instrukciókat.

Source: https://magyarkozlony.hu/hivatalos-lapok/826315756dde14367a52bfa8662afba2eb226873/dokumentumok/53eca0ebcc2dd99be76329d5cd5d977260eb80b4/letoltes